સાંસદ અને ઈન્ડો-બ્રિટિશ ઓલ પાર્ટી પાર્લામેન્ટેરિયન ગ્રૂપના અધ્યક્ષ વિરેન્દ્ર શર્માએ આ વિશિષ્ટ સમારંભમાંબંને કળાકારોના પાર્લામેન્ટ ગૃહમાં સ્વાગત સાથે કાર્યક્રમને ખુલ્લો મૂક્યો હતો. તેમણે જણાવ્યું હતું કે કુમાર સાનુ અને અનુરાધા પૌડવાલ ૧૯૯૦ અને ૨૦૦૦ના દાયકામાં બોલીવૂડ ફિલ્મોમાં પાર્શ્વગાયન ક્ષેત્રે અગ્રેસર કળાકારો હતાં. ભારતીય સંગીત ઉદ્યોગને તેમના ઐતિહાસિક પ્રદાનની ઉજવણી કરવાનું આપણને ગૌરવ છે. આ એવોર્ડ તેમને પરફોર્મર્સના સર્વોચ્ચ ક્લાસમાં પ્રસ્થાપિત કરશે. સાંસદો તનમનજિત સિંહ ધેસી, ગેરેથ થોમસે પણ કુમાર સાનુ અને અનુરાધા પૌડવાની ગાયકી અને લોકપ્રિયતાની પ્રશંસા કરી હતી.